**KISKŐRÖS VÁROS KÉPVISELŐ-TESTÜLETE**

4-14/2022. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2022. november 3-án (csütörtök) 07:00 órai kezdettel megtartott rendkívüli üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Filus Tibor, Gmoser István, Horváth János, Markó Ferenc, Nikléczi Gábor, Pethő Attila, Pohankovics András, Szedmák Tamás, Szlovák Pál képviselők (10 fő)

dr. Turán Csaba jegyző

Chudi Barbara jegyzőkönyvvezető

**Meghívottként részt vett:** Aszódi János, Fodor Tamás és Kis Zsoltné a Bizottságok nem képviselő tagjai

dr. Nagy Gabriella, Rennes Éva a Polgármesteri Hivatal munkatársai

**Távol maradt:** Kudron Tamás, Ungvári Ferenc képviselők (2 fő)

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Ezt követően a **polgármester** ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 10 „igen” szavazattal a napirendet az alábbiak szerint fogadta el:

**N A P I R E N D:**

1. „RÓNASZÉKI FÜRDŐ - ELŐKÉSZÍTÉSI SZAKASZ” TÁRGYBAN KÖZBESZERZÉSI ELJÁRÁS ELINDÍTÁSÁRÓL SZÓLÓ DÖNTÉS

**Előterjesztő:** Polgármester

**Előadó:** Pályázati és fejlesztési csoportvezető

1. **napirend**

„RÓNASZÉKI FÜRDŐ - ELŐKÉSZÍTÉSI SZAKASZ” TÁRGYBAN KÖZBESZERZÉSI ELJÁRÁS ELINDÍTÁSÁRÓL SZÓLÓ DÖNTÉS

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Dr. Nagy Gabriella az** előterjesztés szóbeli ismertetéseként elmondta, hogy az eljárás megindítása a fürdőfejlesztés előkészítésének célját szolgálja, melynek becsült értéke 348 061 182 Ft. A becsült érték alapján Európai Uniós eljárás rend szerint kell lefolytatni a közbeszerzési eljárást. Kiskőrös Város Önkormányzatának közbeszerzési szabályzata alapján mind az eljárás megindítása, mind az eljárást lezáró döntés meghozatala a Képviselő-testület hatáskörébe tartozik.

**Szlovák Pál,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Pethő Attila,** a Pénzügyi Bizottság elnöke, **Filus Tibor**, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Horváth János képviselő** az általa ismert 510.000.000 forintról kérdezett.

**Dr. Nagy Gabriella** válaszként elmondta, hogy a támogatás összesen 510.000.000 forint, de az előterjesztésben szereplő összeg a tervező kiválasztása tárgyában indítandó közbeszerzési eljárás becsült értéke.

**Pethő Attila képviselő** kérdést tett fel arra vonatkozóan, hogy ez az összeg a tervezésre vonatkozik.

**Domonyi László polgármester** válaszul megfogalmazta, hogy igen, ez a tervezésre rendelkezésre álló összeg.

**Filus Tibor képviselő** érdeklődött, hogy a teljes objektumra vonatkozik-e az eljárás.

**Domonyi László polgármester** válaszában elmondta, hogy igen, a teljes objektumra.

**Pethő Attila képviselő** az eljárás megindításának határidejéről kérdezett.

**Domonyi László polgármester** a Képviselő-testület döntését követően napokon belül megindításra kerül az eljárás.

**Pethő Attila képviselő** az iránt érdeklődött, hogy megérkezett-e már az 510.000.000 Ft összegű támogatás.

**Domonyi László polgármester** válaszként elmondta, hogy a támogatás összege már megérkezett.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**103/2022. sz. Képv. test. hat.**

„Rónaszéki Fürdő - előkészítési szakasz” tárgyban közbeszerzési eljárás elindításáról szóló döntés

**HATÁROZAT**

Kiskőrös Város Képviselő-testülete

1. elfogadja, Kiskőrös Város Önkormányzata mint ajánlatkérő, A **Rónaszéki Fürdő - előkészítési szakasz”** tárgyban, tervezési szolgáltatás megrendelésére, a közbeszerzésekről szóló 2015. évi CXLIII. törvény Második Rész 81. § (1) bekezdés szerint, uniós eljárásrendben, nyílt közbeszerzési eljárásban a javasolt ajánlattételi felhívást és ajánlattételi dokumentációt.
2. az eljárással kapcsolatosa valamennyi dokumentum aláírására felhatalmazza Domonyi László polgármestert.

**Határidő:** azonnal

**Felelős:** polgármester

További hozzászólás nem volt, így **Domonyi László polgármester** az ülést 7:15 órakor bezárta.

Kmf.

Domonyi László dr. Turán Csaba

polgármester jegyző